11. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.121825 της 10/17 Μαΐου 1963 (ΦΕΚ Β΄212) Περί άρσεως της αναστολής εξυπηρετήσεως των εις δολλάρια Η.Π.Α. προπολεμικών ομολογιακών Κρατικών Δανείων. Έχοντες υπ’ όψιν τας διατάξεις:α)του Νόμ. 5456 / 1932 «περί προσωρινής ρυθμίσεως ζητημάτων Δημοσίου Χρέους», ως και της εις εκτέλεσιν του Νόμου τούτου εκδοθείσης υπ’ αριθ. 102247/1932 αποφάσεως ημών, δημοσιευθείσης εις το υπ’ αριθ. 206/1932 τ.Α΄ΦΕΚ και β)του άρθρ. 3 του Νόμ. 4287/1963 εν συνδυασμώ προς τας τοιαύτας του Α.Ν. 1318/1949 και του τούτον κυρώσαντος Νόμ. 1586/1950, αποφασίζομεν: Αίρομεν την δυνάμει των προρρηθεισών διατάξεων ισχύουσαν αναστολήν αποσβέσεως του Κεφαλαίου και των πληρωτέρων τόκων μόνον ως προς τα εις δολλάρια Ηνωμένων Πολιτειών Αμερικής προπολεμικά ομολογιακά εις χρυσόν Κρατικά δάνεια. 7% 1924 (Προσφυγικού), 6% 1928 (Σταθεροποιήσεως και Προσφυγικού) και 8% (νυν 4%) 1925 (Υδρεύσεως), υπό τους εν τη δημοσιευθείση εις το υπ’ αριθ.85/8.5.1963 ΦΕΚ (Παράρτημα), προσφορά της Ελληνικής Κυβερνήσεως προς τους κατόχους ομολογιών των εν λόγω Δανείων, διαλαμβανομένους όρους. Η παρούσα δημοσιευθήτω δια την Εφημερίδος της Κυβερνήσεως. 